**O B A V I J E S T**

**o Popisu općih bolnica u kojima će se provoditi pripravnički staž u 2019. godini**

**(usklađen na dan 26. rujna 2019. godine)**

U skladu s točkom II. Otvorenog javnog natječaja za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u općim bolnicama u 2019. godini, objavljenog dana 1. srpnja 2019. godine, **radi provođenja drugog dijela Otvorenog javnog natječaja**, Zavod objavljuje podatke o slobodnim pripravničkim mjestima u Popisu općih bolnica u kojima će se provoditi pripravnički staž u 2019. godini, (usklađen na dan 26. rujna 2019. godine) - u daljnjem tekstu: Popis općih bolnica.

Kandidati mogu podnijeti svoj zahtjev za financiranje pripravničkog staža u jednoj od općih bolnica iz ovog Popisa općih bolnica, dok kandidati čiji su zahtjevi zaprimljeni u urudžbenom zapisniku Direkcije Zavoda u vremenu **od 21. kolovoza 2019. godine** do dana objave ovog Popisa općih bolnica **nisu u obvezi ponovno upućivati zahtjeve** za financiranje pripravničkog staža s odgovarajućom dokumentacijom već će se i njihovi zahtjevi uzeti u razmatranje zajedno s novim zahtjevima.

Odluka o izboru pripravnika za drugi dio Otvorenog javnog natječaja bit će donesena na sjednici Upravnog vijeća Zavoda, koja će biti održana u mjesecu listopadu 2019. godine.

Zagreb, 26. rujna 2019. godine